Castel San Pietro TI

Castel San Pietro estas komunumo de la Komunumaro Balerna kaj la Distrikto Mendrisio en Kantono Tiĉino, Svislando. Ĝi havis 2042 loĝantojn je la 31-a de decembro 2011.

 Geografio 
Castel San Pietro situas oriente de la urbo Mendrisio sub la Monto Generoso. Ĝi etendiĝas al la Valo de Muggio. La komunumo konsistas el la frakcioj Campora, Casima, Corteglia, Gorla, Loverciano, Monte kaj Obino. Sur la komunuma teritorio situas la impresa naturrezervejoj kun la ravino de Breggia.Fonto: Reta mapo 1:20000 de Swisstopo

La teritorio de la komunumo etendiĝas sur areo de 11,83 km², de kiuj 64,5% estas kovritaj de arbaro, 24,1% servas por agrikulturo kaj 9,0% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Castel San Pietro limas en nordo al Rovio, en nordnordoriento al San Fedele Intelvi (CO, Italio), en oriento al Breggia, en sudsudoriento al Morbio Inferiore, en sudo al Balerna, en sudsudokcidento al Coldrerio, en okcidento al Mendrisio, kaj en nordnordokcidento al Melano.

 Trafiko 
Castel San Pietro situas flanke de la gravaj trafikvojoj. Tra Castel San Pietro pasas konekta vojo de Mendrisio al Morbio Inferiore. La plej proksima alveturejo al la svisa aŭtovojo A2 situas 1 kilometrojn sude de la komunumo apud Chiasso.

 Historio 
La unua dokumenta mencio de Castel San Pietro datiĝas el la jaro 865 kiel Castellum Sancti Petri, kiam la imperiestra vasalo Sigeradus donacis la lokon al la Monaĥejo San Ambrogio en Milano. En la 13-a jarcento Castel San Pietro apartenis foje al la episkopo de Como foej al la familioj Russ kaj Rusconi. En la 14-a jarcento ĝi fariĝis plene la havaĵo de tiuj du familioj, kiuj regis en la loko ĝis en la 15-a jarcento. Kiel parto de la Paroĥaro Balerna ĝi komence de la 16-a jarcento estis konkerita de la Svisa Ĵurkomunumo kaj integrita al la Voktejo Mendrisio.Fonto: Stefania Bianchi:  Castel San Pietro en Historia Leksikono de Svislando (2005-02-16)

 Vidu ankaŭ 
 Aliaj signifoj de Castel San Pietro
 Monte Generoso Vetta (stacidomo)

 Notoj kaj referencoj 


 Eksteraj ligiloj 

 Oficiala retejo de la komunumo Castel San Pietro
 Retejo de la naturparko de Breggia